b'\n_START_ARTICLE_\nJudesi\xc5\xb3 fiksavimas\n_START_PARAGRAPH_\nJudesi\xc5\xb3 fiksavimas (angl. Motion capture, MoCap) yra objekt\xc5\xb3 ar \xc5\xbemoni\xc5\xb3 jud\xc4\x97jimo skaitmeninis registravimo procesas. \xc5\xa0is metodas taikomas itin pla\xc4\x8diai: kariuomen\xc4\x97je, medicinoje, pramog\xc5\xb3 industrijoje, sporte, robotikoje ir kt. Kino ir kompiuterini\xc5\xb3 \xc5\xbeaidim\xc5\xb3 k\xc5\xabr\xc4\x97jai judesi\xc5\xb3 fiksavimo pagalba reali\xc5\xb3 aktori\xc5\xb3 veiksmus paver\xc4\x8dia \xc4\xaf dvima\xc4\x8di\xc5\xb3 ar trima\xc4\x8di\xc5\xb3 objekt\xc5\xb3 kompiuterin\xc4\x99 animacij\xc4\x85. Kai technologija apima detalesnius veiksmus, veido i\xc5\xa1rai\xc5\xa1kas ir pir\xc5\xa1t\xc5\xb3 judesius, \xc5\xa1is procesas gali b\xc5\xabti tiksliau vadinamas atlikimo fiksavimu. Daugelyje sri\xc4\x8di\xc5\xb3, judesi\xc5\xb3 fiksavimas kartais vadinamas judesi\xc5\xb3 sekimu, ta\xc4\x8diau kino ir \xc5\xbeaidim\xc5\xb3 industrijose, judesi\xc5\xb3 sekimas paprastai apib\xc5\xabdina jud\xc4\x97jimo sutapdinim\xc4\x85._NEWLINE_Judesi\xc5\xb3 fiksavimo technika leid\xc5\xbeia fiksuoti vieno ar keli\xc5\xb3 aktori\xc5\xb3 judesius daug kart\xc5\xb3 per sekund\xc4\x99. Ankstesn\xc4\x97s technologijos buvo paremtos aktori\xc5\xb3 filmavimu keliomis kameromis, t. y. vaizdo fiksavimas i\xc5\xa1 skirting\xc5\xb3 kamp\xc5\xb3. Apskai\xc4\x8diavus aktori\xc5\xb3 pad\xc4\x97t\xc4\xaf erdv\xc4\x97je, buvo kuriami trima\xc4\x8diai modeliai. \xc5\xa0is procesas gali b\xc5\xabti, kaip prie\xc5\xa1prie\xc5\xa1a seniausiai technologijai \xe2\x80\x93 objekt\xc5\xb3 kirpimui i\xc5\xa1 bet kokio fono \xe2\x80\x93 rotoskopijai, kuri buvo naudojama filmuose \xe2\x80\x9e\xc5\xbdied\xc5\xb3 valdovas\xe2\x80\x9c (The Lord of the Rings, 1978 m.) ir \xe2\x80\x9eAmerikos popmuzika\xe2\x80\x9c (American Pop, 1981 m.). Nufilmuoti aktori\xc5\xb3 judesiai u\xc5\xbefiksuoti kadruose, buvo perpie\xc5\xa1ti ranka._NEWLINE_Kameros judesiai taip pat gali b\xc5\xabti skaitmeni\xc5\xa1kai fiksuojami, t. y. vaizdas gali b\xc5\xabti priartintas ar atitolintas, o kamera keisti pad\xc4\x97t\xc4\xaf \xe2\x80\x93 kilti, slinkti ir t. t. \xc5\xa0i technologija leid\xc5\xbeia kompiuteriniams persona\xc5\xbeams sukurtoms aplinkoms tur\xc4\x97ti t\xc4\x85 pa\xc4\x8di\xc4\x85 perspektyv\xc4\x85, kaip ir tikriems aktoriams, \xc4\xafprasta kamera nufilmuotiems realioje aplinkoje. Toks trima\xc4\x8di\xc5\xb3 objekt\xc5\xb3 \xc4\xafterpimas \xc4\xaf realiai filmuot\xc4\x85 vaizdo med\xc5\xbeiag\xc4\x85, vadinamas kameros sekimu (angl. match moving).\n_START_SECTION_\nPritaikymas\n_START_PARAGRAPH_\nKompiuteriniuose \xc5\xbeaidimuose judesi\xc5\xb3 fiksavimas da\xc5\xbeniausiai naudojamas animuojant sportininkus, kovos meistrus ir kitus \xc5\xbeaidim\xc5\xb3 veik\xc4\x97jus. Tai yra daroma nuo 1995 met\xc5\xb3, kuomet kompaktiniame diske buvo i\xc5\xa1leistas Atari Jaguar \xc5\xbeaidimas Highlander: The Last of the MacLeods._NEWLINE_Filmuose judesi\xc5\xb3 fiksavimas naudojamas, kuriant CG efektus, kai kuriais atvejais pakei\xc4\x8diant tradicin\xc4\x99 animacij\xc4\x85, visi\xc5\xa1kai kompiuteriu sukurtoms b\xc5\xabtyb\xc4\x97ms, tokioms kaip Golumas, \xe2\x80\x9eMumija\xe2\x80\x9c (The Mummy), \xe2\x80\x9eKing Kongas\xe2\x80\x9c (King Kong), Davy Jones i\xc5\xa1 \xe2\x80\x9eKarib\xc5\xb3 piratai\xe2\x80\x9c (Pirates of the Caribbean), Na\xe2\x80\x98vi i\xc5\xa1 filmo \xe2\x80\x9e\xc4\xaesik\xc5\xabnijimas\xe2\x80\x9c (Avatar) ir Clu \xe2\x80\x93 i\xc5\xa1 \xe2\x80\x9eTronas: palikimas\xe2\x80\x9c (Tron: Legacy)._NEWLINE_Pirmasis filmas, sukurtas naudojant judesi\xc5\xb3 fiksavimo technologij\xc4\x85, buvo \xe2\x80\x9eSinbad: Beyond the Veil of Mists\xe2\x80\x9c, nors prie jo dirbo ir daugyb\xc4\x97 veik\xc4\x97j\xc5\xb3 animatori\xc5\xb3, ta\xc4\x8diau \xc5\xa1is filmas tur\xc4\x97jo labai limituot\xc4\x85 leidim\xc4\x85. \xe2\x80\x9eFantazijos vir\xc5\xa1\xc5\xabn\xc4\x97: sudvasintieji\xe2\x80\x9c (Final Fantasy: The Spirits Within) buvo pirmasis pla\xc4\x8diai i\xc5\xa1leistas filmas, kurtas pirmiausia naudojant judesi\xc5\xb3 fiksavimo technologij\xc4\x85._NEWLINE_\xe2\x80\x9e\xc5\xbdied\xc5\xb3 valdovas: dvi tvirtov\xc4\x97s\xe2\x80\x9c (The Lord of the Rings: The Two Towers) buvo pirmasis vaidybinis filmas, kuriame buvo naudojama realaus laiko judesi\xc5\xb3 fiksavimo sistema. \xc5\xa0is metodas leido aktoriui Andy Serkis daryti veiksmus, kurie buvo i\xc5\xa1 karto atliekami ir perkeliami \xc4\xaf kompiuteriu sukurt\xc4\x85 Golumo/Smygolo persona\xc5\xbe\xc4\x85._NEWLINE_Prad\xc4\x97jus kurti filmus, kurie gaminami naudojant vien kompiuterin\xc4\x99 animacij\xc4\x85, visa animacijos pramon\xc4\x97 pasidalino \xc4\xaf dvi dalis: studijos, kurios naudoja judesi\xc5\xb3 fiksavim\xc4\x85, ir studijos, kurios \xe2\x80\x93 nenaudoja. I\xc5\xa1 trij\xc5\xb3 kandidat\xc5\xb3 2006 met\xc5\xb3 Akademijos apdovanojimuose geriausio animacinio filmo kategorijoje, du nominantai \xe2\x80\x9eNamas Monstras\xe2\x80\x9c (Monster House) ir laim\xc4\x97tojas \xe2\x80\x9eLinksmosios p\xc4\x97dut\xc4\x97s\xe2\x80\x9c (Happy Feet) naudojo judesi\xc5\xb3 fiksavimo technologij\xc4\x85. Tik \xe2\x80\x9eDisney\xe2\x80\x9c\xe2\x80\x93\xe2\x80\x9ePixar\xe2\x80\x9c filmas \xe2\x80\x9eRatai\xe2\x80\x9c (Cars) buvo animuotas be judesi\xc5\xb3 fiksavimo technologijos. Animacijos studijos \xe2\x80\x9ePixar\xe2\x80\x9c filmo \xe2\x80\x9eLa Tro\xc5\xa1kinys\xe2\x80\x9c (Ratatouille) k\xc5\xabr\xc4\x97j\xc5\xb3 s\xc4\x85ra\xc5\xa1e pasirod\xc4\x97 antspaudas, \xc5\xbeenklinantis film\xc4\x85 u\xc5\xbera\xc5\xa1u \xe2\x80\x9e100\xc2\xa0% tikra animacija \xe2\x80\x93 jokios judesi\xc5\xb3 fiksavimo technologijos!\xe2\x80\x9c._NEWLINE_Judesi\xc5\xb3 fiksavimas buvo prad\xc4\x97tas pla\xc4\x8diai naudoti gaminant filmus, kuriais siekiama imituoti arba apytiksliai atkurti gyvo vaizdo kin\xc4\x85, su beveik fotorealistiniais, skaitmeniniais veik\xc4\x97j\xc5\xb3 modeliais. Filmas \xe2\x80\x9eSvajoni\xc5\xb3 Traukinys\xe2\x80\x9c (The Polar Express) naudojo jud\xc4\x97jimo fiksavim\xc4\x85, kad aktorius Tom Hanks gal\xc4\x97t\xc5\xb3 atlikti kelet\xc4\x85 skirting\xc5\xb3 veik\xc4\x97j\xc5\xb3 vaidmen\xc5\xb3 (kuriuos aktorius dar ir \xc4\xafgarsino). 2007 metais animuoti skaitmeniniai veik\xc4\x97jai, kuri\xc5\xb3 pasirodymai i\xc5\xa1 dalies buvo sukurti aktori\xc5\xb3, naudojan\xc4\x8di\xc5\xb3 savo judesius ir bals\xc4\x85, buvo pritaikyti sagai \xe2\x80\x9eBeovulfas\xe2\x80\x9c (Beowulf). James Cameron filme \xe2\x80\x9e\xc4\xaesik\xc5\xabnijimas\xe2\x80\x9c \xc5\xa1i technika buvo naudojama kuriant Na\xe2\x80\x98vi gyvenam\xc4\x85j\xc4\x85 aplink\xc4\x85 Pandoros planetoje. \xe2\x80\x9eThe Walt Disney Company\xe2\x80\x9c \xc4\xafsigijo Roberto Zemeckio film\xc4\x85 \xe2\x80\x9eKal\xc4\x97d\xc5\xb3 Giesm\xc4\x97\xe2\x80\x9c (A Christmas Carol), kuriame naudojama \xc5\xa1i technika. 2007 metais \xe2\x80\x9eDisney\xe2\x80\x9c \xc4\xafsigijo R. Zemeckio \xe2\x80\x9eImageMovers Digital\xe2\x80\x9c studij\xc4\x85, kuri gamina filmus naudojant judesio fiksavimo technik\xc4\x85, bet 2011 metais po nes\xc4\x97kmi\xc5\xb3 virtin\xc4\x97s j\xc4\x85 u\xc5\xbedar\xc4\x97._NEWLINE_Televizijos serialai, sukurti naudojant tik judesio fiksavimo technologija \xc4\xaftraukia \xe2\x80\x9eLaflaque\xe2\x80\x9c Kanadoje, \xe2\x80\x9eSprookjesboom\xe2\x80\x9c ir \xe2\x80\x9eCaf\xc3\xa9 de Wereld\xe2\x80\x9c Nyderlanduose, ir \xe2\x80\x9eHeadcases\xe2\x80\x9c Jungtin\xc4\x97je Karalyst\xc4\x97je._NEWLINE_Virtuali ir papildyta realyb\xc4\x97 leid\xc5\xbeia vartotojams s\xc4\x85veikauti su skaitmeniniu turiniu realiu laiku. Tai gali b\xc5\xabti naudinga simuliacijoms mokym\xc5\xb3 metu, vizualinio suvokimo bandymams arba atliekant virtualias keliones 3D aplinkoje. Judesi\xc5\xb3 fiksavimo technologija yra da\xc5\xbenai naudojama skaitmenin\xc4\x97se sistemose kuriant veik\xc4\x97jus realiu laiku._NEWLINE_Klinikin\xc4\x97je medicinoje judesi\xc5\xb3 fiksavimas labiausiai pritaikomas eisenos analizei atlikti. Metodai leid\xc5\xbeia gydytojams \xc4\xafvertinti \xc5\xbemogaus judes\xc4\xaf per kelis biometrinius veiksnius, o \xc5\xa1i informacija da\xc5\xbenai tiesiogiai transliuojama \xc4\xaf analitin\xc4\x99 programin\xc4\x99 \xc4\xafrang\xc4\x85._NEWLINE_Filmuojant James Cameron film\xc4\x85 \xe2\x80\x9e\xc4\xaesik\xc5\xabnijimas\xe2\x80\x9c visos scenos buvo realiu laiku transliuojamos, naudojant Autodesk Motion Builder programin\xc4\x99 \xc4\xafrang\xc4\x85, kad vaizdas b\xc5\xabt\xc5\xb3 perdarytas taip, kaip bus rodomas ekrane. Jis leido re\xc5\xbeisieriui ir aktoriui pamatyti kaip viskas atrodys filme, kad b\xc5\xabt\xc5\xb3 lengviau pakreipti film\xc4\x85, kuris bus matomas \xc5\xbei\xc5\xabrovui. \xc5\xa0is metodas leido pamatyti b\xc5\xabsim\xc4\x85 vaizd\xc4\x85 ir kampus, ko ne\xc4\xafmanoma pamatyti i\xc5\xa1 anksto kurtoje animacijoje. James Cameron taip did\xc5\xbeiavosi rezultatais, kad pakviet\xc4\x97 net Steven Spielberg ir George Lucas \xc4\xaf aik\xc5\xa1tel\xc4\x99 pamatyti \xc5\xa1i\xc4\x85 sistem\xc4\x85 dar bekuriant film\xc4\x85.\n_START_SECTION_\nMetodai ir sistemos\n_START_PARAGRAPH_\nTyrimuose prad\xc4\x97tas naudoti 1970 ir 1980, ir i\xc5\xa1sipl\xc4\x97t\xc4\x97 \xc4\xaf \xc5\xa1vietimo, mokymo, sporto sritis, o patobul\xc4\x97jus technologijai, neseniai ir \xc4\xaf kompiuterin\xc4\x99 animacij\xc4\x85 televizijoje, kine ir video \xc5\xbeaidimuose. Atlik\xc4\x97jas ne\xc5\xa1ioja \xc5\xbeymeklius \xc5\xa1alia kiekvieno s\xc4\x85nario tam, kad b\xc5\xabt\xc5\xb3 atpa\xc5\xbeintas jud\xc4\x97jimas kiekvienoje pozicijoje arba kampai tarp \xc5\xbeymekli\xc5\xb3. Akustiniai, inerciniai, LED, magnetiniai, atspindintys \xc5\xbeymekliai, arba bet kurio i\xc5\xa1 j\xc5\xb3 kombinacijos yra sekamos ma\xc5\xbeiausiai du kartus norimu da\xc5\xbeniu sumilimetruojant pozicijas. Sistemos sprendimas yra svarbus tiek erdvine, tiek laiko prasme, kadangi neai\xc5\xa1kus jud\xc4\x97jimas yra pana\xc5\xa1i problema kaip ir \xc5\xbeema rezoliucija.\n_START_SECTION_\nOptin\xc4\x97s sistemos\n_START_PARAGRAPH_\nOptin\xc4\x97s sistemos naudoja duomenis i\xc5\xa1 vaizdo jutikli\xc5\xb3, kad gal\xc4\x97t\xc5\xb3 dalyti \xc4\xaf trikampius (trianguliacija) objekto 3D veiksm\xc4\x85 tarp vienos ar dviej\xc5\xb3 kamer\xc5\xb3, kad sukurt\xc5\xb3 persidengian\xc4\x8dias projekcijas. Duomen\xc5\xb3 kaupimas tradici\xc5\xa1kai naudojamas naudojant specialius prie aktoriaus pritvirtintus \xc5\xbeymeklius; ta\xc4\x8diau naujesn\xc4\x97s sistemos leid\xc5\xbeia perduoti tikslius duomenis sekant pavir\xc5\xa1iaus savybes, nustatytas dinami\xc5\xa1kai prie kiekvieno objekto. Sekant didel\xc4\xaf aktori\xc5\xb3 skai\xc4\x8di\xc5\xb3 arba ple\xc4\x8diant jud\xc4\x97jimo srit\xc4\xaf, tikslas yra pasiekiamas naudojant daugiau kamer\xc5\xb3. \xc5\xa0ios sistemos teikia kiekvieno \xc5\xbeymeklio 3 laisv\xc4\x97s laipsni\xc5\xb3 duomenis ir sukimosi informacija turi b\xc5\xabti numanoma i\xc5\xa1 trij\xc5\xb3 ar daugiau pana\xc5\xa1i\xc5\xb3 \xc5\xbeymekli\xc5\xb3 santyki\xc5\xb3 orientacijos, pavyzd\xc5\xbeiui, pe\xc4\x8dio, alk\xc5\xabn\xc4\x97s ir rie\xc5\xa1o \xc5\xbeymekliai nurodo alk\xc5\xabn\xc4\x97s kamp\xc4\x85. Naujesn\xc4\x97s hibridin\xc4\x97s sistemos derina i\xc5\xa1orinius inercinius daviklius su optiniais jutikliais, kad suma\xc5\xbeint\xc5\xb3 jud\xc4\x97jimo u\xc5\xbekirtim\xc4\x85, didint\xc5\xb3 vartotoj\xc5\xb3 skai\xc4\x8di\xc5\xb3 ir pagerint\xc5\xb3 galimyb\xc4\x99 sekti jud\xc4\x97jim\xc4\x85 be b\xc5\xabtinyb\xc4\x97s rankiniu b\xc5\xabdu i\xc5\xa1valyti duomenis.\n_START_SECTION_\nPasyv\xc5\xabs \xc5\xbeymekliai\n_START_PARAGRAPH_\nPasyvi optin\xc4\x97 sistema naudoja \xc5\xbeymeklius, padengtus specialiu \xc5\xa1vies\xc4\x85 atspindin\xc4\x8diu pavir\xc5\xa1iumi tam, kad atspind\xc4\x97ta \xc5\xa1viesa b\xc5\xabt\xc5\xb3 gaminama prie fotoaparato l\xc4\x99\xc5\xa1i\xc5\xb3. Kameros jautrumas gali b\xc5\xabti nustatomas, tod\xc4\x97l tik ry\xc5\xa1kaus atspind\xc5\xbeio \xc5\xbeymekliai gali b\xc5\xabti u\xc5\xbefiksuojami, nepaisant odos ir med\xc5\xbeiagos._NEWLINE_\xc5\xbdymeklio masi\xc5\xb3 centras yra apytiksliai apskai\xc4\x8diuojamas kaip dvimatis vaizdas, kuris yra u\xc5\xbefiksuojamas. Kiekvieno vaizdo elemento pustonio vert\xc4\x97 gali b\xc5\xabti naudojama siekiant sub-vaizdo tikslumo, kai yra norima surasti masi\xc5\xb3 centr\xc4\x85 Gauso sistemoje. Objektas su \xc5\xbeymekliais, prijungtais prie \xc5\xbeinom\xc5\xb3 k\xc5\xabno pad\xc4\x97\xc4\x8di\xc5\xb3, yra naudojamas kamer\xc5\xb3 tikslinimui ir j\xc5\xb3 pad\xc4\x97\xc4\x8di\xc5\xb3 nustatymams, kiekvienos kameros objektyvo i\xc5\xa1kraipymas yra matuojamas. Jeigu dvi tikrinamos kameros mato \xc5\xbeymekl\xc4\xaf, galima nustatyti trimat\xc4\xaf vaizd\xc4\x85. Tipin\xc4\x97 sistema susideda nuo 2 iki 48 kamer\xc5\xb3. Norint suma\xc5\xbeinti \xc5\xbeymeklio keitim\xc4\x85, naudojama 300-t\xc5\xb3 kamer\xc5\xb3 sistema. Norint visi\xc5\xa1kai u\xc5\xbefiksuoti aplink\xc4\x85, esan\xc4\x8di\xc4\x85 aplink subjekt\xc4\x85 ir kitus objektus, reikalingos papildomos kameros._NEWLINE_Pardav\xc4\x97jai turi ribot\xc4\x85 programin\xc4\x99 \xc4\xafrang\xc4\x85, siekiant suma\xc5\xbeinti \xc5\xbeymekli\xc5\xb3 keitim\xc4\x85, nes visi pasyv\xc5\xabs \xc5\xbeymekliai atrodo vienodai. Pasyvi\xc5\xb3 \xc5\xbeymekli\xc5\xb3 sistemos naudojimo metu, skirtingai negu aktyvi\xc5\xb3 ar magnetini\xc5\xb3 sistem\xc5\xb3, vartotojui nereikia d\xc4\x97v\xc4\x97ti laid\xc5\xb3 ar elektronin\xc4\x97s \xc4\xafrangos. Vietoj to, prie atspindin\xc4\x8dios \xc5\xa1vies\xc4\x85 juostos yra pritvirtinami \xc5\xa1imtai gumini\xc5\xb3 kamuoliuk\xc5\xb3, ta\xc4\x8diau juosta privalo b\xc5\xabti kei\xc4\x8diama periodi\xc5\xa1kai. Paprastai \xc5\xbeymekliai yra pritvirtinami tiesiai prie odos (kaip biomechanikoje), arba yra prilipinami prie atlik\xc4\x97jo kostiumo, pagaminto su lykra, padengian\xc4\x8dio vis\xc4\x85 jo k\xc5\xabn\xc4\x85, kuris specialiai kuriamas judesio \xc4\xafra\xc5\xa1ymui. \xc5\xa0io tipo sistema gali u\xc5\xbefiksuoti didel\xc4\xaf \xc5\xbeymekli\xc5\xb3 skai\xc4\x8di\xc5\xb3 kadravimo metu, paprastai apie 120\xe2\x80\x93160 kadr\xc5\xb3 per sekund\xc4\x99, nors suma\xc5\xbeinus rezoliucij\xc4\x85 ir stebint ma\xc5\xbeesn\xc4\xaf aplinkos lauk\xc4\x85, jie gali b\xc5\xabti stebimi net 10 000 kadr\xc5\xb3 per sekund\xc4\x99.\n_START_SECTION_\nAktyv\xc5\xabs \xc5\xbeymekliai\n_START_PARAGRAPH_\nAktyvios optin\xc4\x97s sistemos vykdo trianguliacij\xc4\x85, ap\xc5\xa1viesdamos vien\xc4\x85 diod\xc4\x85 vienu metu labai greitai, arba naudoja programin\xc4\x99 \xc4\xafrang\xc4\x85 daugialypiams metodams, siekiant nustatyti j\xc5\xb3 santykines pad\xc4\x97tis, \xc5\xa1iek tiek pana\xc5\xa1ias \xc4\xaf astronavigacij\xc4\x85._NEWLINE_Televizijos serialo (\xe2\x80\x9eStargate SG1\xe2\x80\x9c) epizodai, siekiant vizuali\xc5\xb3j\xc5\xb3 efekt\xc5\xb3, buvo gaminami naudojant aktyvi\xc4\x85 optin\xc4\x99 sistem\xc4\x85, kuri aktoriui leido vaik\xc5\xa1\xc4\x8dioti aplink rekvizitus, ko neb\xc5\xabt\xc5\xb3 galima padaryti naudojant neaktyvias optines sistemas._NEWLINE_Kompanija \xe2\x80\x9eILM\xe2\x80\x9c (Industrial Light & Magic) filme \xe2\x80\x9eVan Helsingas\xe2\x80\x9c (Van Helsing) naudojo aktyvius \xc5\xbeymeklius, kurie leido u\xc5\xbefiksuoti filmo veik\xc4\x97jus \xe2\x80\x93 harpijas stambiose scenose, pana\xc5\xa1iai kaip kompanija \xe2\x80\x9eWeta Digital\xe2\x80\x9c panaudojo aktyvius \xc5\xbeymeklius filme \xe2\x80\x9eBe\xc5\xbed\xc5\xbeioni\xc5\xb3 planetos sukilimas\xe2\x80\x9c (Rise of the Planet of the Apes). Kiekvieno \xc5\xbeymeklio stiprumas gali b\xc5\xabti numatytas nuoseklioje faz\xc4\x97je, kurioje fiksavimo sistema suteikia i\xc5\xa1skirtin\xc4\xaf kiekvieno \xc5\xbeymeklio atpa\xc5\xbeinim\xc4\x85 duotam k\xc5\xabno jud\xc4\x97jimui pagal susidariusius k\xc5\xabno jud\xc4\x97jimo netikslumus. Galimyb\xc4\x97 \xc5\xa1iuo b\xc5\xabdu atpa\xc5\xbeinti kiekvien\xc4\x85 \xc5\xbeymekl\xc4\xaf yra naudinga, kuomet gauta informacija yra skubiai apdorojama kitomis. Alternatyv\xc5\xb3 \xc5\xbeymekli\xc5\xb3 atpa\xc5\xbeinimo metod\xc4\x85 galima gauti visk\xc4\x85 darant algoritmi\xc5\xa1kai ir papildomai tvarkant duomenis.\n_START_SECTION_\nLaiko moduliuojami aktyv\xc5\xabs \xc5\xbeymekliai\n_START_PARAGRAPH_\nAktyvi\xc5\xb3 \xc5\xbeymekli\xc5\xb3 sistema v\xc4\x97liau gali b\xc5\xabti tobulinama atskir\xc4\x85 \xc5\xbeymekl\xc4\xaf vienu metu strobuojant, arba stebint daugialypius \xc5\xbeymeklius per tam tikr\xc4\x85 laik\xc4\x85 ir moduliuojant amplitud\xc4\x99 arba ritmo plot\xc4\xaf, numatant \xc5\xbeymekli\xc5\xb3 skaitmenin\xc4\x99 identifikacij\xc4\x85 (ID). 12 megapikseli\xc5\xb3 erdvines rezoliucijas moduliuojan\xc4\x8dios sistemos parodo labiau subtilius judesius negu 4 megapikseli\xc5\xb3 optin\xc4\x97s sistemos, turin\xc4\x8dios didesnes laiko ir erdvines rezoliucijas. Re\xc5\xbeisieriai gali steb\xc4\x97ti aktori\xc5\xb3 vaidyb\xc4\x85 ir judesio fiksavimo b\xc5\xabdu pasiektus rezultatus realiu laiku. Unikali \xc5\xbeymekli\xc5\xb3 indentifikacija (ID) suma\xc5\xbeina apsisukimo viet\xc4\x85, panaikinant \xc5\xbeymeklio keitim\xc4\x85 ir u\xc5\xbetikrinant daug tikslesnius duomenis nei pateikia kitos technologijos. \xc5\xa0viesos diodai ir radijo sinchronizacija leid\xc5\xbeia naudoti judesi\xc5\xb3 fiksavim\xc4\x85 lauke prie tiesiogini\xc5\xb3 saul\xc4\x97s spinduli\xc5\xb3, \xc4\xafra\xc5\xa1ant nuo 120 iki 960 kadr\xc5\xb3 per sekund\xc4\x99. Kompiuteriu apdorotos moduliuotos skaitmenin\xc4\x97s identifikacijos (ID) leid\xc5\xbeia naudoti ma\xc5\xbeiau rankinio valymo arba filtravim\xc4\x85. \xc5\xa0ios technologijos tikslumas ir rezoliucija reikalauja daugiau apdorojimo negu pasyviosios technologijos, ta\xc4\x8diau papildom\xc4\x85 apdorojim\xc4\x85 atlieka kamera. \xc5\xa0ios jud\xc4\x97jimo fiksavimo sistemos, kuri\xc5\xb3 sud\xc4\x97tyje yra 8 kameros su 12 megapikseli\xc5\xb3 erdvine rezoliucija ir 120 herc\xc5\xb3 sistema, kiekvienam aktoriui paprastai kainuoja apie 20 000 doleri\xc5\xb3.\n_START_SECTION_\nPusiau pasyv\xc5\xabs nepastebimi \xc5\xbeymekliai\n_START_PARAGRAPH_\nKlasikiniu modeliu paremtos didelio grei\xc4\x8dio kameros gali b\xc5\xabti naudojamos atvirk\xc5\xa1\xc4\x8diai. Tokios programos, kaip Prakash, naudoja nebrang\xc5\xb3 \xc5\xa1viesos diod\xc4\x85 (LED) didelio grei\xc4\x8dio projektoriams. Ypatingai sukurti daugiafunkciniai \xc5\xa1viesos diod\xc5\xb3 IR projektoriai opti\xc5\xa1kai koduoja erdv\xc4\x99. Vietoj buvusio atspindin\xc4\x8dios ar aktyvios \xc5\xa1viesos \xc5\xa1alinimo diod\xc5\xb3 (LED) \xc5\xbeym\xc4\x97jimo, sistema naudoja fotografi\xc5\xa1kai jautrias \xc5\xbeym\xc4\x97jimo nuorodas, skirtas optini\xc5\xb3 signal\xc5\xb3 i\xc5\xa1\xc5\xa1ifravimui. Nuorod\xc5\xb3 k\xc5\xabrimas, jungiant foto jutiklius su scenos ta\xc5\xa1kais, ypa\xc4\x8d padeda, kadangi nuorodos s\xc4\x85veikauja ne tik su j\xc5\xb3 pa\xc4\x8di\xc5\xb3 lokacijomis kiekviename konkre\xc4\x8diame ta\xc5\xa1ke, bet taip pat ir su j\xc5\xb3 pa\xc4\x8di\xc5\xb3 orientacija, \xc4\xafvyki\xc5\xb3 ap\xc5\xa1vietimu bei atspind\xc5\xbeiais._NEWLINE_Microsoft Kinect sistema, sukurta Xbox 360 \xc5\xbeaidim\xc5\xb3 konsolei, projektuoja nematom\xc4\x85 infraraudon\xc5\xb3j\xc5\xb3 spinduli\xc5\xb3 r\xc4\x97m\xc4\x85 giluminio judesio perpratimui. \xc5\xa0ios sekimo nuorodos veikia nat\xc5\xabralaus ap\xc5\xa1vietimo s\xc4\x85lygomis ir gali b\xc5\xabti nepastebimai prisi\xc5\xabtos ant drabu\xc5\xbei\xc5\xb3 ar kit\xc5\xb3 objekt\xc5\xb3. Sistema palaiko neribot\xc4\x85 nuorod\xc5\xb3 kiek\xc4\xaf scenoje. Kiekviena nuoroda i\xc5\xa1skirtinai atpa\xc5\xbe\xc4\xafstama sistemos, siekiant panaikinti \xc5\xbeymeklio perpratimo nesklandumus._NEWLINE_Sistemai panaikinant greitaeig\xc4\x97s kameros ir didel\xc4\x97s spartos vaizd\xc5\xb3 t\xc4\x97km\xc4\x99, reikalaujama \xc5\xbeenkliai ma\xc5\xbeiau informacijos. Nuorodos taip pat apr\xc5\xabpina \xc4\xafvyki\xc5\xb3 ap\xc5\xa1vietimo informacija, kuri gali b\xc5\xabti naudojama scen\xc5\xb3 ap\xc5\xa1vietimo reguliavimui, \xc4\xafterpiant sintetinius elementus. Technika ypa\xc4\x8d tinka judesio, vykstan\xc4\x8dio esamuoju laiku, \xc4\xafam\xc5\xbeinimui ar tiesioginiam virtuali\xc5\xb3j\xc5\xb3 rinkini\xc5\xb3 (angl. virtual sets) transliavimui, ta\xc4\x8diau tai dar turi b\xc5\xabti \xc4\xafrodyta.\n_START_SECTION_\nBe \xc5\xbeymeklio\n_START_PARAGRAPH_\nBesivystan\xc4\x8dios technologijos ir kompiuterin\xc4\x97s regos tyrimai veda link spartaus \xe2\x80\x9ebe \xc5\xbeymeklinio\xe2\x80\x9c (angl. markerless) po\xc5\xbei\xc5\xabrio \xc4\xaf judesio fiksavim\xc4\x85. Tokios programos vystomos Stanfordo ir Merilando universitetuose, MIT ir Max Planck institute. Jos nereikalauja, kad subjektai tur\xc4\x97t\xc5\xb3 speciali\xc4\x85 \xc4\xafrang\xc4\x85 sekimui. Ypatingi kompiuteri\xc5\xb3 algoritmai yra taip pritaikyti, kad leist\xc5\xb3 sistemai analizuoti daugyb\xc4\x99 optin\xc4\x97s \xc4\xafvesties srovi\xc5\xb3 ir identifikuot\xc5\xb3 \xc5\xbemogi\xc5\xa1k\xc4\x85sias formas, jas padalindami \xc4\xaf atskiras sudedam\xc4\x85sias dalis sekimui. \xc5\xa0ios technologijos aplikacijos praple\xc4\x8dia vaizduot\xc4\x99 m\xc4\x85stant apie ateities kompiuterij\xc4\x85. Yra keletas komercini\xc5\xb3 judesio fiksavimo be \xc5\xbeymeklio sprendim\xc5\xb3, toki\xc5\xb3 kaip Organic Motion ir Xsens.\n_START_SECTION_\nInercin\xc4\x97s sistemos\n_START_PARAGRAPH_\nInercin\xc4\x97s judesio fiksavimo technologijos yra paremtos miniati\xc5\xabriniais inerci\xc5\xa1kais jutikliais, biomechaniniais modeliais ir sensorin\xc4\x97s sintez\xc4\x97s algoritmais. Judesio informacija da\xc5\xbenai yra perduodama belaid\xc5\xbeiu b\xc5\xabdu \xc4\xaf kompiuter\xc4\xaf, kuriame judesys yra i\xc5\xa1saugomas ir per\xc5\xbei\xc5\xabrimas. Dauguma inercini\xc5\xb3 sistem\xc5\xb3 naudoja giroskopus sukimosi parodym\xc5\xb3 valdymui. \xc5\xa0ie sukimaisi perkeliami \xc4\xaf program\xc4\x85 skeleto pavidalu. Pana\xc5\xa1iai kaip ir optiniuose \xc5\xbeymekliuose, kuo daugiau vingi\xc5\xb3, tuo nat\xc5\xabralesn\xc4\x97 yra saugoma informacija._NEWLINE_Jokios i\xc5\xa1orin\xc4\x97s kameros, spinduliavimo \xc5\xa1altiniai ar \xc5\xbeymekliai n\xc4\x97ra reikalingi reliatyviesiems judesiams, nebent to nori naudotojas. Inerti\xc5\xa1kosios judesio fiksavimo sistemos visi\xc5\xa1kai \xc4\xafam\xc5\xbeina laisvus \xc5\xbemogaus judesius pilnais \xc5\xa1e\xc5\xa1iais laipsniais esamuoju laiku ir gali suteikti ribot\xc4\x85 krypties informacij\xc4\x85 jei \xc4\xaftraukiamas magnetinis elgesio jutiklis, nors tai rei\xc5\xa1kia daug ma\xc5\xbeiau rezoliucijos ir imlum\xc4\x85 elektromagnetiniam garsui. Inercini\xc5\xb3 sistem\xc5\xb3 naudojimo privalumai: nereikia ie\xc5\xa1koti i\xc5\xa1eities; portatyvumas; daug erdv\xc4\x97s fiksavimui. Inercini\xc5\xb3 sistem\xc5\xb3 naudojimo tr\xc5\xabkumai: \xe2\x80\x9eplaukiojimas\xe2\x80\x9c, kai naudotojas atrodo tarsi marionet\xc4\x97 tampoma u\xc5\xbe virvu\xc4\x8di\xc5\xb3; \xc5\xbeemesnis pozicinis tikslumas ir pozicin\xc4\x97 t\xc4\x97km\xc4\x97, kuri gali apriboti b\xc4\x97gant laikui._NEWLINE_\xc5\xa0ios sistemos yra pana\xc5\xa1ios \xc4\xaf Wii valdiklius, ta\xc4\x8diau yra jautresn\xc4\x97s ir geresn\xc4\x97s rezoliucijos. Jos gali laipsni\xc5\xb3 tikslumu nustatyti krypt\xc4\xaf. Inercini\xc5\xb3 sistem\xc5\xb3 populiarumas auga nepriklausom\xc5\xb3 \xc5\xbeaidim\xc5\xb3 k\xc5\xabr\xc4\x97j\xc5\xb3 gretose labiausiai d\xc4\x97l greito ir lengvo nustatymo. Skirting\xc5\xb3 gamintoj\xc5\xb3 kostium\xc5\xb3 \xc4\xafvairov\xc4\x97 si\xc5\xabloma jau dabar, o kainos kinta nuo $5 000 iki $80 000 USD. Ironi\xc5\xa1ka tai, kad kostium\xc5\xb3 u\xc5\xbe $5 000 sistemos naudoja naujesnius lustus ir jutiklius pasinaudodamos naujos kartos inerti\xc5\xa1k\xc5\xb3j\xc5\xb3 jutikli\xc5\xb3 ir belaid\xc5\xbei\xc5\xb3 \xc4\xafrengini\xc5\xb3 teikiama nauda.\n_START_SECTION_\nMechaninis judesys\n_START_PARAGRAPH_\nMechaninio judesio fiksavimo sistemos seka k\xc5\xabno s\xc4\x85narius ir da\xc5\xbenai minimos kaip egzoskeleto judesio fiksavimo sistemos, pagal tai, kaip jutikliai yra prijungiami prie k\xc5\xabno. Atlik\xc4\x97jai prijungia strukt\xc5\xabr\xc4\x85 pana\xc5\xa1i\xc4\x85 \xc4\xaf skelet\xc4\x85 prie savo k\xc5\xabno, o jiems judant juda ir artikuliuojamos mechanin\xc4\x97s dalys, matuojan\xc4\x8dios atlik\xc4\x97jo reliatyviuosius judesius. Mechaninio judesio \xc4\xafam\xc5\xbeinimo sistemos nedaug kainuoja, nepriklauso nuo okliuzij\xc5\xb3 (u\xc5\xbesikirtim\xc5\xb3), yra belaid\xc4\x97s ir gali fiksuoti neribot\xc4\x85 kiek\xc4\xaf informacijos. \xc4\xaeprastai stand\xc5\xbeiosios strukt\xc5\xabros (tiesiosios metalo ar plastiko lazdel\xc4\x97s) yra sujungiamos drauge su potenciometrais, kurie artikuliuoja \xc4\xaf k\xc5\xabno s\xc4\x85narius. Tokie kostiumai kainuoja nuo $25 000 iki $75 000, papildant i\xc5\xa1orine absoliutaus pozicionavimo sistema.\n_START_SECTION_\nMagnetin\xc4\x97s sistemos\n_START_PARAGRAPH_\nMagnetin\xc4\x97s sistemos nustato pozicij\xc4\x85 ir orientacij\xc4\x85 pagal kintant\xc4\xaf magnetin\xc4\xaf trij\xc5\xb3 statmen\xc5\xb3 ri\xc4\x8di\xc5\xb3 sraut\xc4\x85 tiek ant si\xc5\xb3stuvo, tiek ant kiekvieno i\xc5\xa1 imtuv\xc5\xb3. Santykin\xc4\x97 kiekvienos i\xc5\xa1 ri\xc4\x8di\xc5\xb3 volt\xc5\xb3 \xc4\xaftampos kaita leid\xc5\xbeia \xc5\xa1ioms sistemoms apskai\xc4\x8diuoti tiek apimt\xc4\xaf tiek orientacij\xc4\x85, kruop\xc5\xa1\xc4\x8diai matuojant steb\xc4\x97jimo apimt\xc4\xaf. Sensoriaus i\xc5\xa1vestis yra 6DOF (6 laisv\xc4\x97s laipsni\xc5\xb3), kuri pateikia naudingus rezultatus naudojant dviem tre\xc4\x8ddaliais ma\xc5\xbeiau \xc5\xbeymekli\xc5\xb3 nei optin\xc4\x97s sistemos \xe2\x80\x93 po vien\xc4\x85 ant vir\xc5\xa1utin\xc4\x97s ir apatin\xc4\x97s rankos dalies norint apskai\xc4\x8diuoti alk\xc5\xabn\xc4\x97s pozicij\xc4\x85 ir sulenkimo kamp\xc4\x85. \xc5\xbdymekliai n\xc4\x97ra u\xc5\xbestojami nemetalini\xc5\xb3 objekt\xc5\xb3, bet yra jautr\xc5\xabs magnetiniams ir elektriniams metalini\xc5\xb3 aplinkos objekt\xc5\xb3 trukd\xc5\xbeiams. Sensoriaus reagavimas yra netiesinis, ypa\xc4\x8d fiksuojamo ploto kra\xc5\xa1tuose. Fiksavimo apimtys magnetinio fiksavimo sistemose yra stipriai ma\xc5\xbeesn\xc4\x97s nei optinio fiksavimo sistemose.\n_START_SECTION_\nRadijo da\xc5\xbeni\xc5\xb3 pad\xc4\x97tis\n_START_PARAGRAPH_\nRadijo da\xc5\xbeni\xc5\xb3 pad\xc4\x97ties pozicionavimo sistemos tampa vis labiau naudojamos, nes nauja auk\xc5\xa1tesni\xc5\xb3 da\xc5\xbeni\xc5\xb3 radijo \xc4\xafranga suteikia didesn\xc4\xaf tikslum\xc4\x85 nei senos radijo technologijos. \xc5\xa0viesos greitis yra 30 centimetr\xc5\xb3 per nanosekund\xc4\x99, taigi 10 gigaherc\xc5\xb3 radijo da\xc5\xbenio signalas suteikia ma\xc5\xbedaug 3 centimetr\xc5\xb3 tikslum\xc4\x85. Matuojant bangos ilgio amplitud\xc4\x99 yra \xc4\xafmanoma pagerinti rai\xc5\xa1k\xc4\x85 iki 8 milimetr\xc5\xb3. Norint pasiekti optini\xc5\xb3 \xc4\xafrengini\xc5\xb3 rai\xc5\xa1k\xc4\x85, reikalingi 50 arba daugiau gigaherc\xc5\xb3 da\xc5\xbeniai. Daugelis radijo da\xc5\xbeni\xc5\xb3 mokslinink\xc5\xb3 mano, jog toks b\xc5\xabdas niekada nebus pakankamai tikslus tinkamai fiksuoti judesiui.\n_START_SECTION_\nNetradicin\xc4\x97s sistemos\n_START_PARAGRAPH_\nAlternatyvus b\xc5\xabdas buvo i\xc5\xa1rastas aktoriui suteikiant neribot\xc4\x85 galimyb\xc4\x99 jud\xc4\x97ti naudojant besisukan\xc4\x8di\xc4\x85 sfer\xc4\x85, kurioje sumontuoti sensoriai fiksuojantys judesius taip pa\xc5\xa1alinant papildom\xc5\xb3 kamer\xc5\xb3 poreik\xc4\xaf. Nors \xc5\xa1i technologija potencialiai gal\xc4\x97t\xc5\xb3 b\xc5\xabti pigesn\xc4\x97 judesio fiksavimo alternatyva, besisukanti sfera geba fiksuoti tik viena nenutr\xc5\xabkstama kryptimi. Norint u\xc5\xbefiksuoti k\xc4\x85 nors papildomai, papildomi sensoriai tur\xc4\x97t\xc5\xb3 b\xc5\xabti tvirtinami prie aktoriaus._NEWLINE_Dar viena alternatyva yra 6DOF \xe2\x80\x93 (6 laisv\xc4\x97s laipsni\xc5\xb3) judesio platformos naudojimas su integruota 360 laipsni\xc5\xb3 galvute su auk\xc5\xa1tos rai\xc5\xa1kos optine judesio fiksavimo sistema norint pasiekti tok\xc4\xaf pat\xc4\xaf efekt\xc4\x85. Fiksuojamas subjektas gali jud\xc4\x97ti neribotoje erdv\xc4\x97je imituojant skirtingas nevienodas aplinkas. Panaudojimas galimas medicinin\xc4\x97je reabilitacijoje pusiausvyros treniruot\xc4\x97ms, biomechanikos moksle ir virtualios realyb\xc4\x97s technologijose.\n_START_SECTION_\nJudesi\xc5\xb3 fiksavimas Lietuvoje\n_START_PARAGRAPH_\nLietuvoje yra vienintel\xc4\x97 profesionali judesi\xc5\xb3 fiksavimo studija Baltijos \xc5\xa1alyse \xe2\x80\x9eMocap\xe2\x80\x9c. Studija \xc4\xafrengta plataus judesi\xc5\xb3 fiksavimo paslaug\xc5\xb3 spektro teikimui televizijai, kinui, kompiuterini\xc5\xb3 \xc5\xbeaidim\xc5\xb3 k\xc5\xabr\xc4\x97jams ir medicininiams bei moksliniams tyrimams atlikti. Darbo aik\xc5\xa1tel\xc4\x97s-judesi\xc5\xb3 fiksavimo zonos dydis yra 20 kvadratini\xc5\xb3 metr\xc5\xb3, kas u\xc5\xbetikrina aktori\xc5\xb3, kaskadinink\xc5\xb3, atlik\xc4\x97j\xc5\xb3 judesi\xc5\xb3 laisv\xc4\x99 dirbant su judesi\xc5\xb3 fiksavimo sistema._NEWLINE_\xc5\xa0ioje studijoje naudojant judesi\xc5\xb3 fiksavimo technologij\xc4\x85 buvo kuriamas \xc5\xbeaidimas Collapse.'